**ПРОТОКОЛ №51/01.02.2024г.**

от заседание на Общинска избирателна комисия Плевен, назначена от ЦИК с Решение №2193-МИ от 04.09.2023 г., състояло се на 01.02.2024г. от 17,15 часа в гр. Плевен, ул. „Димитър Константинов” 23Б, ет.2

Присъстващи: **13** члена на ОИК -Плевен.

Отсъстващи: 0члена на ОИК –Плевен

Налице е необходимият кворум по чл.85, ал.3 от ИК, настоящото заседание е редовно и комисията може да приема законосъобразни решения. Същото протече при следния

**ДНЕВЕН РЕД :**

**т.1:** постъпил сигнал с искане за прекратяване на пълномощия на общински съветник

Председателят на Общинска избирателна комисия Плевен прочете и подложи на гласуване дневния ред на заседанието:

**Поименно гласуване на присъствалите:**

|  |  |
| --- | --- |
| Състав на Общинска избирателна комисия Плевен | Гласуване на дневен ред |
| Ярослав Николов Димитров | ЗА |
| Верджиния Иванова Симеонова | ЗА |
| Илияна Николова Нинова | ЗА |
| Йорданка Иванова Димитрова - Божева | ЗА |
| Айгюл Алиева Хасанова | ЗА |
| Николай Тодоров Яков | ЗА |
| Евгения Вескова Миланова | ЗА |
| Красимир Димитров Данков | ЗА |
| Марио Александров Любенов | ЗА |
| Петър Бориславов Жеков | ЗА |
| Юлия Симеонова Стефанова | ЗА |
| Светлана Маринова Дерекова | ЗА |
| Яница Янкова Линева | ЗА |

***Гласували „ЗА” 13 членове / Гласували „ПРОТИВ” - няма***

**По т.1 Председателят на комисията докладва проект на Решение, след направените разисквания Общинска избирателна комисия Плевен прие следното решение:**

Постъпил е сигнал в деловодството на ОИК Плевен с вх. №548/31.01.2024г. от г-н Пепо Василев Петков, с ЕГН \*\*\*\*\*\*\*\*\*\*, който сезира комисията за нарушение на чл.30, ал.4, т.4 предл. последно от Закона за местното самоуправление и местната администрация(ЗМСМА), извършено от г-н Генадий Гешев Пъшев-обявен за избран и действащ общински съветник от Местна коалиция ,,Българска нова демокрация” в Общински съвет Плевен мандат 2023-2027г.Към сигнала са приложени:1.Копие на Правилник за устройството и дейността на Център за подкрепа за личностно развитие-Център за работа с деца-Плевен, приет с Решение №355/12.11.2020г. на Общински съвет Плевен;2.Копие на Справка Регистър БУЛСТАТ.Правят се твърдения, че ,, …Генадий Гешев Пъшев продължава да бъде директор на Център за подкрепа за личностно развитие-Център за работа с деца-Плевен, което е предпоставка за предсрочно прекратяване на правомощията му, като общински съветник на основание чл.30, ал.4, т.4 предл. последно от ЗМСМА.При избирането му за общински съветник той е бил на щатна длъжност в общинска администрация Плевен и в законовия едномесечен срок не е прекратил това си участие”.В сигнала се посочва още, че ,, …Съгласно чл.2, ал.2 от Правилника за устройството и дейността на Център за подкрепа за личностно развитие-Център за работа с деца-Плевен, този център е общинско звено, по смисъла на чл.49, ал.7 от Закона за предучилищно и училищно образование”.На последно място в сигнала се прави искане:,,..С оглед разпоредбата на чл.37, ал.1 от Правилника, Моля да изискате справка от Община Плевен действащ ли е трудовият договор на Генадий Гешев Пъшев като Директор на Център за подкрепа за личностно развитие-Център за работа с деца”.

С оглед на горе изложеното и на основание чл.87, ал.1, т.1 от Изборния кодекс Общинска избирателна комисия Плевен

**РЕШИ:**

1.С оглед документална яснота на посоченото в сигнала и констатиране наличието на твърдения за обстоятелства водещи до прекратяване на пълномощия на общински съветник възлага на председателя на ОИК Плевен като представляващ комисията:

1.1.Да се изиска от Общинска администрация Плевен, справка-информация има ли, от коя дата и с кого действащ трудов договор г-н Генадий Гешев Пъшев с ЕГН \*\*\*\*\*\*\*\*\*\* като Директор на Център за подкрепа за личностно развитие-Център за работа с деца-Плевен?

1.2.Да се изиска от Общински съвет Плевен, справка-информация подавал ли е г-н Генадий Гешев Пъшев с ЕГН \*\*\*\*\*\*\*\*\*\* съответен документ/документи за липса или за наличие на несъвместимост по ЗМСМА (и какво е неговото съдържание) в качеството на избран общински съветник?

1.3.След получаване на изисканата информация и документи, председателят на ОИК Плевен да свика незабавно комисията за произнасяне с решение по чл.30, ал.4, т.4 предл. последно от ЗМСМА.

Решението може да се обжалва пред ЦИК в 3-дневен срок от обявяването му.

**Решението по точката се прие единодушно със следното поименно гласуване на присъствалите:**

|  |  |
| --- | --- |
| Състав на Общинска избирателна комисия Плевен | Гласуване |
| Ярослав Николов Димитров | ЗА |
| Верджиния Иванова Симеонова | ЗА |
| Илияна Николова Нинова | ЗА |
| Йорданка Иванова Димитрова - Божева | ЗА |
| Айгюл Алиева Хасанова | ЗА |
| Николай Тодоров Яков | ЗА |
| Евгения Вескова Миланова | ЗА |
| Красимир Димитров Данков | ЗА |
| Марио Александров Любенов | ЗА |
| Петър Бориславов Жеков | ЗА |
| Юлия Симеонова Стефанова | ЗА |
| Светлана Маринова Дерекова | ЗА |
| Яница Янкова Линева | ЗА |

***Гласували „ЗА” 13 членове / Гласували „ПРОТИВ” – няма***

След гласуване на последната точка от дневния ред на заседанието, същото беше обявено за приключило и закрито от председателя на Общинска избирателна комисия Плевен в 17:35 часа.

**Председател:**

/Ярослав Димитров/

**Секретар:**

/Николай Яков/